Nimi Tunnistetiedot Perusteet Luetteloon merkitsemisen päivämäärä

”96. ROSTAMI CHESHMEH GACHI Mohammed (alias ROSTAMI, Mohammad) محمد گچی چشمه رستمی (alias محمد رستمی) Syntymäpaikka: Kermanshah (Iran) Syntymäaika: 1976 tai 1977 Kansalaisuus: iranilainen Sukupuoli: mies Kansallisen henkilökortin nro: 111936 (Iran) Henkilötunnus: 13821 (Iran) Asema: Iranin siveyspoliisin päällikkö Mohammad Rostami Cheshmeh Gachi on Iranin siveyspoliisin päällikkö. Hän oli Kermanshahin yleisestä turvallisuudesta vastaavan poliisin päällikkönä alkuvuodesta 2014 alkuvuoteen 2019 ja toimi johtotehtävissä Iranin tiedustelupalvelussa. Siveyspoliisi, joka kuuluu Iranin lainvalvontajoukkoihin, on poliisin erityisyksikkö, joka valvoo naisille asetettujen tiukkojen pukeutumissääntöjen, mukaan lukien huivin pakollinen käyttö, noudattamista. Siveyspoliisi on syyllistynyt lainvastaiseen voimankäyttöön sellaisia naisia kohtaan, jotka eivät noudata Iranin lakeja hijab-huivin käytöstä, seksuaaliväkivaltaan ja sukupuoleen perustuvaan väkivaltaan, mielivaltaisiin pidätyksiin ja vangitsemisiin, liialliseen väkivaltaan ja kidutukseen. Siveyspoliisi pidätti 22-vuotiaan Mahsa Aminin mielivaltaisesti 13. syyskuuta 2022 Teheranissa, koska hän ei ollut väitetysti pitänyt hijab-huivia päässään asianmukaisesti. Hänet vietiin sen jälkeen siveyspoliisin päätoimipaikkaan ”koulutus- ja orientointikurssille”. Luotettavien raporttien ja todistajien mukaan häntä hakattiin raa’asti ja pahoinpideltiin vankeudessa, minkä johdosta hän joutui sairaalaan ja kuoli 16. syyskuuta 2022. Siveyspoliisin väkivaltainen käyttäytyminen ei rajoitu vain kyseiseen tapaukseen, vaan sitä on dokumentoitu laajasti. Rostami on Iranin siveyspoliisin päällikkönä vastuussa siveyspoliisin toimista. Hän on näin ollen vastuussa vakavista ihmisoikeusloukkauksista Iranissa. 17.10.2022

97. RAHIMI Hossein حسین رحیمی Syntymäpaikka: Dodhakin kylä, Mahalatin keskinen provinssi (Iran) Syntymäaika: 1964 Kansalaisuus: iranilainen Sukupuoli: mies Sotilasavo: prikaatikenraali Asema: Iranin lainvalvontajoukkojen päällikkö Teheranissa Prikaatikenraali Hossein Rahimi on toiminut Iranin lainvalvontajoukkojen päällikkönä Teheranissa 7. päivästä elokuuta 2017. Lainvalvontajoukkojen otteet Teheranissa syyskuun 2022 mielenosoituksia vastaan olivat erityisen raakoja. Lainvalvontajoukkojen käyttämä liiallinen väkivalta kyseisten mielenosoitusten tukahduttamiseksi johti moniin kuolonuhreihin. Rahimi on näin ollen Teheranin lainvalvontajoukkojen päällikkönä vastuussa vakavista ihmisoikeusloukkauksista Iranissa. 17.10.2022

98. ABDI Abbas عبدی عباس Kansalaisuus: iranilainen Sukupuoli: mies Sotilasarvo: eversti Asema: Iranin lainvalvontajoukkojen päällikkö Divandarrehissa Eversti Abbas Abdi on Iranin lainvalvontajoukkojen päällikkö Divandarrehin alueella. Lainvalvontajoukkojen otteet Divandarrehissa syyskuun 2022 mielenosoituksia vastaan olivat erityisen raakoja. Lainvalvontajoukkojen käyttämä liiallinen väkivalta kyseisten mielenosoitusten tukahduttamiseksi johti moniin kuolonuhreihin. Abdi on näin ollen Divandarrehin lainvalvontajoukkojen päällikkönä vastuussa vakavista ihmisoikeusloukkauksista Iranissa. 17.10.2022

99. MIRZAEI Haj Ahmad (alias MIRZAEI, Hajahmad, MIRZAYI, Hajj Ahmad) حاج احمد میرزایی Syntymäpaikka: Teheran (Iran) Syntymäaika: 9. helmikuuta 1957 Kansalaisuus: iranilainen Sukupuoli: mies Henkilötunnus: 4268935215 (Iran) Sotilasarvo: eversti Asema: Iranin siveyspoliisin päällikkö Teheranissa Eversti Haj Ahmed Mirzaei on toiminut Iranin siveyspoliisin Teheranin joukkojen päällikkönä vuodesta 2018. Siveyspoliisi, joka kuuluu Iranin lainvalvontajoukkoihin, on poliisin erityisyksikkö, joka valvoo naisille asetettujen tiukkojen pukeutumissääntöjen, mukaan lukien huivin pakollinen käyttö, noudattamista. Siveyspoliisi on syyllistynyt lainvastaiseen voimankäyttöön sellaisia naisia kohtaan, jotka eivät noudata Iranin lakeja hijab-huivin käytöstä, seksuaaliväkivaltaan ja sukupuoleen perustuvaan väkivaltaan, mielivaltaisiin pidätyksiin ja vangitsemisiin, liialliseen väkivaltaan ja kidutukseen. Siveyspoliisi pidätti 22-vuotiaan Mahsa Aminin mielivaltaisesti 13. syyskuuta 2022 Teheranissa, koska hän ei ollut väitetysti pitänyt hijab-huivia päässään asianmukaisesti. Hänet vietiin sen jälkeen siveyspoliisin päätoimipaikkaan ”koulutus- ja orientointikurssille”. Luotettavien raporttien ja todistajien mukaan häntä hakattiin raa’asti ja pahoinpideltiin vankeudessa, minkä johdosta hän joutui sairaalaan ja kuoli 16. syyskuuta 2022. Siveyspoliisin väkivaltainen käyttäytyminen ei rajoitu vain kyseiseen tapaukseen, vaan sitä on dokumentoitu laajasti. Mirzaei on Teheranin siveyspoliisin päällikkönä vastuussa siveyspoliisin toimista Teheranissa, myös siveyspoliisin päätoimipaikassa, jossa Aminia hakattiin ja pahoinpideltiin. Hän on näin ollen vastuussa vakavista ihmisoikeusloukkauksista Iranissa. 17.10.2022

100. ZAREPOUR Issa عیسی زارع پور Syntymäpaikka: Eslamabad-e Gharb, Kermanshahin provinssi (Iran) Syntymäaika: 1980 Kansalaisuus: iranilainen Sukupuoli: mies Asema: tieto- ja viestintäteknologiaministeri Issa Zarepour on toiminut Iranin tieto- ja viestintäteknologiaministerinä 25. päivästä elokuuta 2021. Kyseisessä asemassa hänellä on ollut keskeinen rooli Iranin hallituksen päätöksessä rikkoa järjestelmällisesti Iranin kansan mielipiteen- ja sananvapautta määräämällä rajoituksia internetiin pääsyyn niiden mielenosoitusten aikana, jotka puhkesivat 22-vuotiaan Mahsa Aminin kuoltua 16. syyskuuta 2022. Kyseisellä toimenpiteellä rajoitettiin jo entisestään hyvin rajallista kansalaisyhteiskunnan toimijoiden, mukaan lukien ihmisoikeuksien puolustajat, mahdollisuutta saada puolueetonta tietoa ja pitää yhteyttä sekä keskenään että ulkomaailman kanssa. Internetyhteyden katkaisemisella oli kielteisiä vaikutuksia ihmisoikeuksien toteutumiseen Iranissa sekä suorasti (eli vaikutus mielipiteen- ja sananvapauteen ja puolueettoman tiedon saatavuuteen) että välillisesti (eli yhä suurempi vaara siitä, että ihmisoikeusloukkaukset jäävät dokumentoimatta, mikä vaikuttaa edelleen kielteisesti vastuuvelvollisuuteen ihmisoikeusloukkauksista). Zarepour on näin ollen tieto- ja viestintäteknologiaministerinä vastuussa vakavista ihmisoikeusloukkauksista Iranissa. 17.10.2022

101. SEPEHR Mohammad-Hossein محمدحسین سپهر Kansalaisuus: iranilainen Sukupuoli: mies Asema: Iranin armeijan yleisesikunnan pääkoulutuskeskuksen komentaja Mohammad-Hossein Sepehr on Iranin armeijan yleisesikunnan pääkoulutuskeskuksen komentaja Teheranissa. Hän on islamilaisen vallankumouskaartin ja Basij-liikkeen jäsen. Basij-liike on vapaaehtoispohjainen puolisotilaallinen järjestö, joka toimii islamilaisen vallankumouskaartin alaisuudessa ja jolla on osajoukkoja eri puolilla Irania. Sepehr valvoo mielenosoitusten hallintaan liittyvää Iranin turvallisuusjoukkojen koulutusta ja kannattaa mielenosoittajiin kohdistettaviin tukahduttamistoimiin perustuvaa toimintatapaa. Hän on näin ollen vastuussa vakavista ihmisoikeusloukkauksista Iranissa. 17.10.2022

102. SAFARI Sayd Ali صفری سید علی Kansalaisuus: iranilainen Sukupuoli: mies Sotilasarvo: eversti Asema: Iranin lainvalvontajoukkojen päällikkö Saqqezissa Eversti Sayd Ali Safari on Iranin lainvalvontajoukkojen päällikkö Saqqezissa. Lainvalvontajoukkojen otteet Saqqezissa syyskuun 2022 mielenosoituksia vastaan olivat erityisen raakoja. Lainvalvontajoukkojen käyttämä liiallinen väkivalta mielenosoitusten tukahduttamiseksi johti moniin kuolonuhreihin. Safari on näin ollen Saqqezin lainvalvontajoukkojen päällikkönä vastuussa vakavista ihmisoikeusloukkauksista Iranissa. 17.10.2022

103. ADYANI Seyed Alireza (alias ADIANI Hojjat al-Islam Seyyed Alireza) ادیانی سید علیرضا Kansalaisuus: iranilainen Sukupuoli: mies Asema: Iranin lainvalvontajoukkojen ideologis-poliittisen toimiston päällikkö Seyed Alireza Adyani on Iranin lainvalvontajoukkojen ideologis-poliittisen toimiston päällikkö. Adyani vastaa poliisivoimien voimankäyttöä koskevien sääntöjen määrittelemisestä ja täytäntöönpanosta. Hän totesi, että lainvalvontajoukkojen on oltava ”käytännönläheisiä” ja ”tehokkaita” kohdatessaan vastustusta, ja antoi tunnustusta siveyspoliisille siitä, että tämä oli hoitanut tehtäväänsä ”voimakkain ottein”. Lainvalvontajoukot ovat käyttäneet äärimmäisen raakoja otteita mielenosoittajia, mukaan lukien Mahsa Aminin kuoleman jälkeen mieltään osoittaneet, kohtaan. Hän on näin ollen vastuussa vakavista ihmisoikeusloukkauksista Iranissa. 17.10.2022

104. AZADI Ali آزادی علی Kansalaisuus: iranilainen Sukupuoli: mies Sotilasarvo: toinen prikaatikenraali Asema: Iranin lainvalvontajoukkojen päällikkö Kurdistanissa Toinen prikaatikenraali Ali Azadi on toiminut Iranin lainvalvontajoukkojen päällikkönä Kurdistanissa vuodesta 2019. Syyskuun 2022 mielenosoitusten tukahduttamisen aikana hänen komennossaan Kurdistanissa toimineet joukot ampuivat mielenosoittajia ja surmasivat ja haavoittivat monia henkilöitä. Hän on näin ollen vastuussa vakavista ihmisoikeusloukkauksista Iranissa. 17.10.2022

105. SHALIKAR Mohammed Zaman شالیکار محمد زمان Kansalaisuus: iranilainen Sukupuoli: mies Sotilasarvo: eversti Asema: Iranin lainvalvontajoukkojen päällikkö Babolissa Mazandaranissa Eversti Mohammed Zaman Shalikar on toiminut Iranin lainvalvontajoukkojen päällikkönä Babolissa Mazandaranissa vuodesta 2021. Hänen komennossaan toimineet joukot ampuivat, haavoittivat ja surmasivat mielenosoittajia Babolissa Mazandaranissa Mahsa Aminin kuoleman jälkeen syyskuussa 2022 puhjenneissa mielenosoituksissa. Hän on näin ollen vastuussa vakavista ihmisoikeusloukkauksista Iranissa. 17.10.2022